Ана Ахматова
Момчето, дето с тънка свирка свири…

Превод от руски: Иван Николов, 1974

chitanka.info

Момчето, дето с тънка свирка свири,

момичето с венеца бял в ръка

и двете скръстени в гората дири,

далечната в полето светлинка —

аз всичко виждам, помня и любовно

ще съхраня до сетния си час.

Едничко нещо свято и съдбовно

не бих желала да си спомням аз.

Без мъдрост мога и без сила мога.

О, нека само огънят пламти!

Крилат ли е, безкрил ли — знам, че бога

на любовта не ще ме посети.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.